Návrh rámcovej dohody o dodávke ZEMNÉHO PLYNU

(ďalej len „**rámcová dohoda**“) uzavretá podľa príslušných ustanovení zákona č. 343/2015 Z. z. o verejnom obstarávaní v znení neskorších predpisov, podľa § 269 ods. 2 a násl. zákona č. 513/1991 Zb. Obchodného zákonníka v znení zmien a doplnkov, podľa zákona č. 251/2012 Z. z. o energetike v znení neskorších právnych predpisov.

I.

Účastníci dohody – Identifikačné údaje

Centrálny verejný obstarávateľ

Názov: Obstarávacie trhovisko Slovenska

Ulica, číslo: Podzámocká 67/6

PSČ, obec: 972 01 Bojnice

Zastúpený: Ing. Ľuboš Babarík, predseda správnej rady

IČO: 45746168

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | Odberateľ č.1: | verejný obstarávateľ |  |  | | Názov: | Mesto Dolný Kubín |  |  | | Ulica, číslo: | Hviezdoslavovo námestie 1651/2 |  |  | | PSČ, obec: | 026 01 Dolný Kubín |  |  | | IČO: | 00 314 463 |  |  | | |  |  |  |  | | --- | --- | --- | --- | | Odberateľ č.2: | verejný obstarávateľ |  |  | | Názov: | Základná škola Petra Škrabáka Dolný Kubín |  |  | | Ulica, číslo: | Martina Hattalu 2151 |  |  | | PSČ, obec: | 026 01 Dolný Kubín |  |  | | IČO: | 37 808 796 |  |  | |
| |  |  |  |  | | --- | --- | --- | --- | | Odberateľ č.3: | verejný obstarávateľ |  |  | | Názov: | Základná škola Janka  Matúšku |  |  | | Ulica, číslo: | Kohútov sad 1752/4 |  |  | | PSČ, obec: | 026 01 Dolný Kubín |  |  | | IČO: | 37 808 699 |  |  | | |  |  |  |  | | --- | --- | --- | --- | | Odberateľ č.4: | verejný obstarávateľ |  |  | | Názov: | Technické služby s.r.o. |  |  | | Ulica, číslo: | Nábrežie Oravy 627/1 |  |  | | PSČ, obec: | 026 01 Dolný Kubín |  |  | | IČO: | 31 609 911 |  |  | |
| |  |  |  |  | | --- | --- | --- | --- | | Odberateľ č.5: | verejný obstarávateľ |  |  | | Názov: | Základná škola s materskou  školou |  |  | | Ulica, číslo: | Komenského 279/32 |  |  | | PSČ, obec: | 026 01 Dolný Kubín |  |  | | IČO: | 37 808 761 |  |  | | |  |  | | --- | --- | | **Odberateľ č.5:** | **verejný obstarávateľ** | | **Názov:** | **Mesto Trstená** | | **Ulica, číslo:** | **Bernolákova 96/8** | | **PSČ, obec:** | **028 01 Trstená** | | **IČO:** | **00 314 897** | |

a

Dodávateľ:

Obchodné meno:

Ulica, číslo

PSČ,:

Zastúpený :

IČO :

DIČ :

Zapísaný :

Bankové spojenie :

**II.**

**Preambula**

1. Verejný obstarávateľ na obstaranie predmetu tejto rámcovej dohody použil postup verejného obstarávania zadávania podlimitnej zákazky bez využitia elektronického trhoviska pre viac verejných obstarávateľov, resp. ich právne subjekty, ktorého víťazom sa stal dodávateľ.

2. Verejný obstarávateľ zrealizoval verejné obstarávanie ako podlimitnú zákazku bez využitia elektronického trhoviska na predmet zákazky „**Nákup zemného plynu – CVO 518**“, ktorého výsledkom je táto rámcová dohoda.

3. Ustanovenia uvedené v tejto rámcovej dohode sú podstatnými náležitosťami každej jednotlivej zmluvy na dodávku a distribúciu zemného plynu, uzavretej medzi zmluvnými stranami *(pričom na strane odberateľa je len jeden zo subjektov uvedených v čl. I tejto rámcovej dohody na strane „odberateľa“)* počas trvania tejto rámcovej dohody.

4. Jednotlivé zmluvy budú uzatvárané s každým odberateľom, resp. každým právnym subjektom (odberateľom) na strane odberateľom samostatne a môžu byť uzatvorené samostatne pre odberné miesta na každé odberné miesto.

1. K uzatvoreniu tejto rámcovej dohody v mene účastníkov na strane odberateľov uvedených v Čl. I (Účastníci dohody – Identifikačné údaje) je splnomocnený **centrálny verejný obstarávateľ – Obstarávacie trhovisko Slovenska.**
2. Ustanovenia tejto Rámcovej dohody sú nadradené všeobecným obchodným podmienkam dodávateľa.

**Čl. III.**

**Predmet rámcovej dohody**

1. Predmetom tejto rámcovej dohody je záväzok dodávateľa zo svojich nakúpených množstiev zemného plynu dodať odberateľovi do miesta dodania, ktorým sú odberné miesta špecifikované v prílohe č. 1 Zoznam odberných miest a spotrieb *(totožná s prílohou č. 2 k súťažným podkladom)* tejto rámcovej dohody, zemný plyn a záväzok odberateľa odobrať zemný plyn v mieste dodania a zaplatiť zaň cenu, a to za podmienok a v časoch dohodnutých v jednotlivých zmluvách uzatvorených na základe a podľa tejto rámcovej dohody. Záväzok dodávateľa dodať zemný plyn je splnený umožnením odberateľovi zemný plyn odobrať.

2. Predmetom tejto rámcovej dohody je tiež záväzok dodávateľa zabezpečiť odberateľovi distribúciu zemného plynu do odberných miest špecifikovaných v prílohe č. 1 Zoznam odberných miest a spotrieb *(totožná s prílohou č. 2 k súťažným podkladom)*, za podmienok uvedených v jednotlivých zmluvách uzatvorených na základe a podľa tejto rámcovej dohody a v zmluve alebo zmluvách o pripojení k distribučnej sústave uzatvorenej medzi Odberateľom a prevádzkovateľom distribučnej sústavy.

3. Predmetom tejto rámcovej dohody je aj záväzok odberateľa riadne a včas zaplatiť odplatu za plnenie poskytované dodávateľom za podmienok dohodnutých v jednotlivých zmluvách uzatvorených na základe a podľa tejto rámcovej dohody a uhradiť rovnako cenu za distribúciu podľa platného cenového výmeru Úradu pre reguláciu sieťových odvetví, spotrebnú daň a iné poplatky, ktoré vyplývajú z aktuálne platnej a účinnej legislatívy a sú viazané na odber zemného plynu podľa tejto rámcovej dohody.

4. Odberateľ vyhlasuje, že je vlastníkom v zmluve uvedených odberných miest pripojených z distribučnej sústavy.

5. Dodávateľ vyhlasuje, že podniká na základe licencie na predaj zemného plynu č. ...................*(doplní dodávateľ)* vydanej Úradom pre reguláciu sieťových odvetví.

6. Zmluva bude rešpektovať základné obchodné podmienky, dané touto rámcovou dohodou, počas doby účinnosti tejto zmluvy a odberateľ sa zaväzuje tento tovar prevziať a zaplatiť zaň kúpnu cenu podľa čl. V tejto dohody.

**Čl. IV.**

**Dodacie podmienky**

1. Dodávateľ sa zaväzuje dodať predmet rámcovej dohody na základe jednotlivých zmlúv podľa čl. III. tejto dohody.

2. Predmet rámcovej dohody sa vzťahuje na subjekty, s miestom dodania – odberné miesta a v množstvách, ktoré sú špecifikované v prílohe č. 1 Zoznam odberných miest a spotrieb *(totožná s prílohou č. 2 k súťažným podkladom).*

3. Termíny dodávky a objednané množstvá sú uvedené v prílohe č. 1 Zoznam odberných miest a spotrieb (totožná s prílohou č. 2 k súťažným podkladom). Povinnosť dodávateľa dodávať zemný plyn do príslušného odberného miesta je podmienená pripojením odberného plynového zariadenia do distribučnej siete a pridelením distribučnej kapacity pre príslušné odberné miesto zo strany prevádzkovateľa distribučnej siete.

4. V prípade, ak odberateľ potrebuje dodatočné množstvá presahujúce množstvá dohodnuté pre obdobia dodávky v jednotlivých individuálnych zmluvách, môže požiadať dodávateľa o ich zvýšenie. Na zvýšení množstiev a podmienkach dodávky sa dodávateľ s odberateľom dohodnú formou dodatku k príslušnej individuálnej zmluve. V rámci plnenia tohto dodatku nebude voči žiadnemu z verejných obstarávateľov podľa tejto dohody uplatňovaná žiadna pokuta alebo príplatok za neodobratie alebo odobratie zemného plynu naviac.

1. Tolerancia odberu zemného plynu - v rámci plnenia tejto zmluvy nebude voči odberateľovi podľa tejto zmluvy uplatňovaná žiadna pokuta alebo príplatok za neodobratie alebo odobratie zemného plynu naviac.

6. Právo písomne stanoviť burzový deň pre určenie ceny zemného plynu v jednotlivých odberoch v mene odberateľov je prevedené na **Slovenské centrum obstarávania, o.z., Hurbanovo námestie 46, 972 01 Bojnice, IČO: 422 605 15.**

7. Stanovenie burzového dňa pre príslušné obdobie nákupu bude vyhotovené v písomnej forme a zaslané elektronicky najneskôr v tento deň do 12:00 hod. na e-mailovú adresu dodávateľa: ............................................................................ (doplní uchádzač). Burzový deň bude stanovený najneskôr 15 dní pred začiatkom najskoršieho termínu novej dodávky.

8. Dokument stanovujúci burzový deň podľa predchádzajúceho bodu sa stane prílohou tejto rámcovej dohody.

1. V prípade ak odberateľ bude mať záujem počas obdobia plnenia tejto rámcovej dohody rozšíriť zoznam odberných miest o nové odberné miesta v akomkoľvek počte a v akejkoľvek skupiny odberu, budú pre tieto nové odberné miesta platiť rovnaké podmienky ako podmienky v zmysle čl. IV. tejto rámcovej dohody.

**Čl. V.**

**Určenie ceny a platobné podmienky**

**Cena predmetu obstarania:**

1. Kúpna cena pre každú samostatnú zmluvu pre príslušné obdobie nákupu zemného plynu sa vypočíta podľa nižšie uvedeného vzorca, určeného na základe výsledku verejného obstarávania. Kúpna cena je stanovená v súlade so zákonom č. 18/96 Z. z. v platnom znení.

2. Vzorec pre výpočet zmluvnej ceny pre rok 2019:

**C = (NCG-Settlement Price -Calendar1 \* SMO19 \* KMO19) + (NCG-Settlement Price -Calendar1 \* SSO19 \* KSO19)**

Vzorec pre výpočet zmluvnej ceny pre rok 2020:

**C = (NCG-Settlement Price -Calendar2 \* SMO20 \* KMO20) + (NCG-Settlement Price -Calendar2 \* SSO20 \* KSO20)**

Legenda pre skratky použité vo vzorcoch:

C Cena predmetu obstarávania

SMO Celková spotreba obstarávateľa v MWh – maloodber

SSO Celková spotreba obstarávateľa v MWh – strednoodber

NCG-Settlement Price -Calendarx Burzová cena – presná hodnota NCG-Settlement Price -Calendarx

Cena za fixné náklady na 1 odberné miesto/mesiac bude 0,00 €.

3. V prípade, že takto stanovená zmluvná cena bude pre niektorého odberateľa v rozpore s príslušnou platnou legislatívou určujúcou cenovú reguláciu (malé podniky), úspešný uchádzač ako dodávateľ je povinný túto cenu upraviť tak, aby zodpovedala cenovej regulácii. Na ostatné zmluvné ceny sa toto ustanovenie nevzťahuje.

4. Záväzné zmluvné koeficienty jednotlivých odberov:

KMO = ......... Koeficient maloodber

KSO = ......... Koeficient strednoodber

Záväzné zmluvné ceny zemného plynu budú v objednávkach podľa Čl. V. bod 1 vyčíslené v nasledovnej štruktúre:

**Rok 2019:**

SOPo(MO19) = KMO19 \* NCG-Settlement Price -Calendar1 = ....................€/MWh

SOPo(SO19) = KSO19 \* NCG-Settlement Price -Calendar1 = ....................€/MWh

**Rok 2020:**

SOPo(MO20) = KSO20 \* NCG-Settlement Price -Calendar2 = ....................€/MWh

SOPo(SO20) = KSO20 \* NCG-Settlement Price -Calendar2 = ....................€/MWh

Ceny jednotlivých odberov vypočítané uvedeným výpočtom z koeficientov jednotlivých odberov a aktuálnej hodnoty **NCG-Settlement Price-Calendarx** (koncovka „xx“ sa nahradí koncovkou čísla aktuálneho roka pre daný rok nákupu) budú platiť pre všetky odberné miesta a budú v nej zahrnuté všetky náklady spojené s cenou zemného plynu. Presná hodnota **NCG-Settlement Price -Calendarx** sa určí ako hodnota NCGYA , t.j. hodnota NCG year Ahead (Cal) „Settlment Price“ zverejnená v tabuľke **NCG-Settlement Price -Calendar** pre príslušný kalendárny rok pre deň určený odberateľom, pre ktorý sa SOPo stanovuje. Hodnoty NCG „Settl.Price“ sú publikované na dennej báze na stránke <https://www.powernext.com/futures-market-data>.

Spotrebná daň a cena za zabezpečenie distribúcie budú fakturované ako samostatné položky služby, podľa štátom určených regulatív, v súlade s platnými právnymi predpismi v SR. Spotrebná daň stanovená podľa zákona o spotrebnej dani z elektriny, uhlia a zemného plynu a ceny regulovaných poplatkov za distribúciu zemného plynu vrátane jej prenosu a strát pri prenose zemného plynu, systémové služby, náklady systému a ostatné poplatky vo výške stanovenej platnými a účinnými rozhodnutiami Úradu pre reguláciu sieťových odvetví Slovenskej republiky (ďalej len „ÚRSO“) budú fakturované v jednej faktúre, spolu s cenou zemného plynu.

1. V prípade zmeny regulovaných poplatkov alebo zavedenia nových poplatkov, alebo nových daní príslušnými štátnymi orgánmi SR, ktoré sa týkajú plnenia podľa tejto dohody, má dodávateľ právo požadovať od odberateľa ich zaplatenie a odberateľ sa zaväzuje tieto poplatky alebo dane zaplatiť. Cenu regulovaných poplatkov a cenu za dodanie zemného plynu sa zaväzuje odberateľ uhradiť spôsobom podľa dohody.
2. Spôsob úhrady preddavkov a faktúr sa bude realizovať prevodným príkazom alebo inkasným príkazom.
3. Mesačná platba za odberné miesto je dohodnutá v sume **0,00 €.**
4. Dodávateľ je oprávnený k cene podľa čl. V. bod 1, preúčtovať za distribučné služby ceny len v takej výške, ktoré sú uvedené v platnom rozhodnutí Úradu pre reguláciu sieťových odvetví (ÚRSO) pre obdobie trvania zmluvy. Cena za zabezpečenie distribúcie bude fakturovaná ako samostatná položka služby, podľa štátom určených regulatív, v súlade s platnými právnymi predpismi v SR.
5. Dodávateľovi vzniká voči odberateľovi nárok na cenu plnenia za dodávku zemného plynu a dohodnutých distribučných služieb, ktoré sú predmetom tejto rámcovej dohody, na základe daňového dokladu – faktúry, vystaveného najneskôr do 15. dňa nasledujúceho mesiaca, so splatnosťou 30 dní od dátumu vystavenia faktúry dodávateľom.
6. V cene za každú položku, ako aj v celkovej cene musia byť zahrnuté všetky náklady uchádzača v súvislosti s plnením predmetu zákazky. Cena musí byť konečná, nie je ju možné dodatočne zvyšovať. Dodávateľ nie je oprávnený fakturovať žiadne fixné poplatky súvisiace s dodávkou zemného plynu.
7. Nárok dodávateľa voči odberateľovi na zálohové platby na odobratý zemný plyn bude upravený v jednotlivých zmluvách uzavretých na základe a podľa tejto rámcovej dohody. Samotný nárok, výšku a režim zálohových platieb si dohodnú jednotliví účastníci jednotlivých zmlúv tak, aby to vyhovovalo odberateľovi s ohľadom na jeho spôsob financovania.
8. Vo vyúčtovacích faktúrach sa zohľadnia všetky uhradené preddavky za obdobie, za ktoré sa dodávka uskutočnila. Splatnosť vyúčtovacích faktúr je v súlade s bodom 10 tohto článku.
9. Sankcie za prekročenie denného maximálneho množstva (DMM) môžu byť účtované iba v zmysle platného rozhodnutia Úradu pre reguláciu sieťových odvetví.

**Čl. VI.**

**Sankcie**

* + - * 1. Ak je Odberateľ v omeškaní s úhradou ktorejkoľvek platby podľa zmluvy, vzniká dodávateľovi právo požadovať od odberateľa popri plnení úrok z omeškania vo výške 0,02205479 % z dlžnej sumy za každý aj začatý deň omeškania s úhradou dlžnej sumy až do jej zaplatenia.
        2. Zmluvná strana bude zodpovedať za škodu spôsobenú porušením povinnosti z tejto rámcovej dohody a zmluvy a bude povinná ju nahradiť druhej zmluvnej strane, ibaže preukáže, že porušenie povinnosti bolo spôsobené okolnosťami vylučujúcimi zodpovednosť, resp. v prípadoch nedodania resp. neodobrania zmluvného množstva zemného plynu spôsobeného nepredvídateľnými poruchami v distribučnej sústave a keď škody boli spôsobené nedodaním zemného plynu podľa zákona č. 251/2012 Z. z. o energetike v znení neskorších právnych predpisov.
        3. Odberateľ nepreberá zodpovednosť za prípadné straty vzniknuté u dodávateľa z dôsledku nezrealizovania dodávky zemného plynu.

**Čl. VII.**

**Spôsob uzatvárania a ukončenia účinnosti jednotlivých zmlúv**

1. Jednotlivé zmluvy uzatvorené na základe a podľa tejto rámcovej dohody nemôžu obsahovať ustanovenia, ktoré by obsah tejto rámcovej dohody akokoľvek pozmeňovali, obmedzovali, či vylučovali. V prípade, ak bude jednotlivá zmluva alebo obchodné podmienky obsahovať ustanovenia v rozpore s touto rámcovou dohodou alebo ju budú obmedzovať, tieto ustanovenia budú neplatné. Pre odstránenie akýchkoľvek pochybností platí, že spôsob určenia ceny a jej výpočtu dohodnutý v bode 1. Čl. V. (Určenie ceny a platobné podmienky) tejto rámcovej dohody je záväzný a bude dodržaný všetkými účastníkmi dohody počas trvania účinnosti tejto rámcovej dohody až do skončenia účinnosti jednotlivo uzatvorených zmlúv na základe a podľa tejto rámcovej dohody.

1. Účastníci sa dohodli, že v prípade zmeny objektívnych okolností (napr. zánik odberného miesta a pod.) alebo podstatného porušenia každej jednotlivej zmluvy uzatvorenej na základe a podľa tejto rámcovej dohody ktoroukoľvek zmluvnou stranou má druhá zmluvná strana právo zmluvu vypovedať písomnou výpoveďou s výpovednou dobou dva (2) mesiace, ktorá začne plynúť prvým dňom kalendárneho mesiaca nasledujúceho po doručení výpovede druhému účastníkovi zmluvy. Odlišné dojednanie výpovednej doby jednotlivej zmluvy je účastníkmi takejto zmluvy možné, výpovedná doba však nesmie byť dlhšia ako 3 mesiace.

3. **Jednotlivé čiastkové zmluvy** uzatvorené podľa a na základe tejto rámcovej dohody **sa nebudú automaticky predlžovať.**

**Čl. VIII.**

**Záverečné ustanovenia**

1. Táto rámcová dohoda nadobúda platnosť dňom jej podpísania oboma zmluvnými stranami a účinnosť nadobúda dňom nasledujúcim po dni jej zverejnenia podľa ustanovení zákona č. 211/2000 Z. z o slobodnom prístupe k informáciám a o zmene a doplnení niektorých zákonov v znení neskorších predpisov.

2. Táto rámcová dohoda sa uzatvára na dobu určitú, a to do skončenia platnosti a účinnosti jednotlivých individuálnych zmlúv uzatvorených na základe a podľa tejto rámcovej dohody. Skončením platnosti tejto rámcovej dohody nie sú dotknuté práva a povinnosti zmluvných strán dohodnuté v tejto rámcovej dohode, ktoré sa vzťahujú na dodávku zemného plynu realizovanú na základe jednotlivých individuálnych zmlúv uzatvorených na základe a podľa tejto rámcovej dohody.

3. Účinnosť tejto rámcovej dohody skončí:

a) uplynutím doby, na ktorú bola uzatvorená, alebo

b) na základe písomnej dohody zmluvných strán, alebo

c) odstúpením od dohody v prípade závažného porušenia povinností a záväzkov vyplývajúcich z tejto dohody.

V tomto prípade nastanú účinky odstúpenia od 1. dňa kalendárneho mesiaca nasledujúceho po doručení odstúpenia, pričom plnenia poskytnuté podľa tejto rámcovej zmluvy a podľa jednotlivých individuálnych zmlúv do okamihu zániku jej trvania si zmluvné strany ponechajú. Odstúpením od zmluvy nezanikajú dojednania zmluvných strán týkajúce sa zodpovednosti za škodu ani právo dodávateľa vyfakturovať odberateľovi dohodnutú zmluvnú cenu za dodávky uskutočnené do nadobudnutia účinkov odstúpenia.

4. Neoddeliteľnou súčasťou jednotlivej zmluvy uzatvorenej na základe a podľa tejto rámcovej dohody sú obchodné podmienky (ďalej len „OP“) dodávateľa platné ku dňu podpisu tejto rámcovej dohody, ak ich ako prílohu k jednotlivej zmluve bude uplatňovať.

5. V prípade rozporu medzi znením tejto rámcovej dohody a/alebo zmluvy uzatvorenej na základe a podľa tejto rámcovej dohody a OP, sú rozhodujúce dojednania uvedené v tejto rámcovej dohode a/alebo jednotlivej zmluve uzatvorenej na základe a podľa tejto rámcovej dohody.

1. Dodávateľ zodpovedá odberateľovi za škody v prípade porušenia zmluvných povinností, ktorú je povinný odberateľovi nahradiť. Dodávateľ nie je oprávnený uplatňovať voči odberateľovi žiadne sankcie a nároky, a to ani v prípade, ak také sankcie určujú OP.

7. Každý z účastníkov dohody je zodpovedný za škodu, ktorá vznikne porušením jeho povinností voči druhému účastníkovi dohody. Ak dodávateľ z vlastnej viny nedodá odberateľovi zemného plynu do príslušného OM alebo poruší svoje povinnosti vzťahujúce sa k príslušnému OM iným spôsobom, odberateľ má po preukázaní rozsahu škody právo na náhradu vzniknutej škody, ak bola preukázateľne spôsobená dodávateľom zemného plynu a vznikla v súvislosti s týmto nedodaním alebo v súvislosti s iným takýmto porušením povinnosti dodávateľ. Právo na náhradu škody nevzniká za množstvo nedodané pri oprávnenom obmedzení alebo prerušení dodávok zemného plynu zo strany dodávateľa (napr. vyhlásenie obmedzujúcich odberových stupňov a havarijného odberového stupňa, obmedzenie alebo prerušenie dodávok z dôvodu porušenia zmluvy odberateľom, údržby a iné). Odberateľ je zodpovedný za akékoľvek poruchy, straty na časti odberného elektrického meradla odberateľa, ktorým prechádza zemný plyn.

8. Táto dohoda sa uzatvára, riadi a posudzuje v súlade s právnym poriadkom Slovenskej republiky. Táto dohoda sa bude spravovať ustanoveniami Obchodného zákonníka a Zákona o energetike. Vzťahy, ktoré vzniknú pri realizácii tejto dohody medzi účastníkmi dohody a dohoda ich neupravuje, sa budú riadiť ustanoveniami vyššie uvedených všeobecne záväzných právnych predpisov. V rozsahu, ktorého sa to týka, sa účastníci dohody budú riadiť platnými Technickými podmienkami PDS a Prevádzkovým poriadkom PDS a sú povinný dodržiavať povinnosti, ktoré im tieto predpisy ukladajú.

9. Táto rámcová dohoda môže byť menená a doplnená iba postupne číslovanými písomnými dodatkami podpísanými na to oprávnenými zástupcami oboch účastníkov tejto rámcovej dohody.

10. Neoddeliteľnou súčasťou tejto rámcovej dohody sú nasledovné prílohy:

a) Príloha č. 1.: Zoznam odberných miest a spotrieb

b) Príloha č. 2.: Vzor zmluvy/zmlúv o dodávke zemného plynu vrátane jej/ich príloh.

c) Príloha č. 3.: Stanovenie burzového dňa

11. Účastníci tejto rámcovej dohody vyhlasujú, že si text tejto dohody riadne prečítali, jej obsahu porozumeli, s obsahom tejto dohody súhlasia, táto dohoda vyjadruje ich slobodnú vôľu a nebola uzatvorená v tiesni ani za nápadne nevýhodných podmienok. Na znak súhlasu s jej obsahom ju vlastnoručne podpísali.

12. Táto rámcová dohoda je vyhotovená v 2. (dvoch) exemplároch s platnosťou originálu, z ktorých obaja účastníci (verejný obstarávateľ – Obstarávacie trhovisko Slovenska, a dodávateľ - ....................) dostanú po 1 vyhotovení.

V ............................... dňa .................... V meste Bojnice, dňa ....................

V mene dodávateľa: V mene verejného obstarávateľa: